google/wiki40b huggingface dataset:
Short S.8 Calcutta

Σχεδιασμός και ανάπτυξη

Η ανάπτυξη του S.8 οφείλεται σε σχετική απαίτηση της Imperial Airways για ένα αεροσκάφος που θα κάλυπτε τις συνδέσεις της ανάμεσα σε Μεσόγειο και Ινδία. Η πρόταση της Short Brothers βασίζονταν σχεδιαστικά στην προγενέστερη στρατιωτική αεράκατο Short Singapore, ήταν δε η πρώτη με ολομεταλλικό κύτος κατασκευασμένο από semi-monocoque. Ήταν διπλάνο και προωθούνταν από τρεις κινητήρες Bristol Jupiter που ήταν τοποθετημένοι ανάμεσα στην άνω και την κάτω πτέρυγα. Το κόκπιτ, στο οποίο βρίσκονταν οι δύο πιλότοι, ήταν ανοικτό ενώ ο ασυρματιστής κάθονταν στην κύρια καμπίνα. Το Calcuta μπορούσε να μεταφέρει μέχρι 15 επιβάτες.

Επιχειρησιακή ιστορία

Η παρθενική πτήση πραγματοποιήθηκε στις 14 Φεβρουαρίου 1928, με χειριστή τον John Lankester Parker που ήταν ο επικεφαλής δοκιμαστής-πιλότος της εταιρείας. Συγκυβερνήτης ήταν ο Herbert G. Brackley της Imperial Airways. Στις 15 Μαρτίου 1928, το συγκεκριμένο αεροσκάφος (G-EBVG) παραδόθηκε στο Marine Aircraft Experimental Establishment στο Felixstowe προκειμένου να πιστοποιηθεί και να γίνουν οι θαλάσσιες δοκιμές του. Η διαδικασία ολοκληρώθηκε στις 27 Ιουλίου και το πρωτότυπο παραδόθηκε την ίδια ημέρα στην κατασκευάστρια εταιρεία. Η Imperial Aiirways παρέλαβε το G-EBVG στις 9 Αυγούστου 1928.
Ο τύπος αξιοποιήθηκε στις αεροπορικές συνδέσεις ανάμεσα στην Μεσόγειο και το Καράτσι, που αποτελούσαν σκέλος της αερογραμμής ανάμεσα στο Ηνωμένο Βασίλειο και την Ινδία. Κατασκευάστηκαν μόλις επτά αεροσκάφη συνολικά, όμως το Calcuta αποτέλεσε την βάση για την στρατιωτική αεράκατο Short Rangoon. Η γαλλική εταιρεία Breguet Aviation αγόρασε ένα S.8 το 1924 και έχοντας το σαν βάση δημιούργησε το στρατιωτικό Breguet S.8/2, που στην συνέχεια εξελίχθηκε στο βελτιωμένο Breguet 521 Bizerte.
Την 1η Αυγούστου 1928, οι Parker και Oswald Short πέταξαν με το G-EBVG στο Ουέστμιντερ (Westminster) για να το παρουσιάσουν σε μέλη του Κοινοβουλίου και της Βουλής των Λόρδων, συμπεριλαμβανομένου του Ουίνστον Τσώρτσιλ.

Ατυχήματα

Το αεροσκάφος με όνομα City of Rome και κωδικό G-AADN πραγματοποίησε αναγκαστική προσθαλάσσωση στα ανοικτά της Λα Σπέτσια εξαιτίας των δυσμενών καιρικών συνθηκών που επικρατούσαν στην περιοχή. Βυθίστηκε ενώ ήταν σε εξέλιξη προσπάθεια ρυμούλκησης του στην ακτή, με συνέπεια να χάσουν την ζωή τους και οι επτά επιβένοντες.
Το City of Khartoum (G-AASJ) κατέπεσε στις 31 Δεκεμβρίου 1935 όταν έπαψαν να λειτουργούν και οι τρεις κινητήρες του λίγο πριν το τέλος του ταξιδιού του, ανάμεσα στην Κρήτη και την Αλεξάνδρεια. Μόνο ο πιλότος διασώθηκε. Έρευνα που διεξήχθη για να εντοπιστούν τα αίτια του δυστυχήματος έδειξε πως τα καρμπιρατέρ είχαν τροποποιηθεί με αποτέλεσμα να αυξάνεται η κατανάλωση και να εξαντληθούν τα αποθέματα καυσίμου νωρίτερα από το αναμενόμενο.
ΤΣΣΚΑ Μόσχας (ποδόσφαιρο)

Ιστορική εξέλιξη

Η ΤΣΣΚΑ δεν είχε πάντα αυτό το όνομα. Ιδρύθηκε το 1911 ως «Ερασιτεχνική Λέσχη Αθλητικού Σκι Μόσχας». Το 1923 το νέο κομμουνιστικό καθεστώς την μετονόμασε σε «Στρατιωτικό Εκπαιδευτικό Οργανισμό Αθλητικού Πειραματισμού και Επιδείξεων» και το 1928 πήρε το όνομα «Αθλητικός Σύλλογος της Κεντρικής Διοίκησης του Κόκκινου Στρατού» (Τσε-Ντε-ΚΑ).
Στη συνέχεια πήρε τα ονόματα «Αθλητικός Σύλλογος της Κεντρικής Διοίκησης του Σοβιετικού Στρατού» (Τσε-Ντε-ΣΑ) και «Κεντρικός Αθλητικός Σύλλογος του Υπουργείου Άμυνας» (Τσε-Εσ-ΚΜΟ),για να καταλήξει το 1960 στο σημερινό της όνομα: «Κεντρικός Αθλητικός Σύλλογος του Στρατού» (Τσε-Εσ-ΚΑ ή ΤΣΣΚΑ), το οποίο δεν άλλαξε μετά το τέλος της σοβιετικής εποχής.

Έμβλημα

Το έμβλημα του συλλόγου έχει εξελιχθεί. Τα στοιχεία του εμβλήματος συμβαδίζουν και με την εκάστοτε επωνυμία του συλλόγου.
Φίλιπ Μπαντζάκ

Ζωή και καριέραα

Ο Μπαντζάκ γεννήθηκε στην Τσεχοσλοβακία της Παρντούμπιτσε. Ξεκίνησε την καριέρα του το 1995 και για πρώτη φορά έπαιξε το ρόλο »Υπηρέτρια« στην περίφημη όπερα Ριγκολέττο του Βέρντι στο Εθνικό Θέατρο της Πράγας. 
Το 1998 κέρδισε το πρώτο βραβείο στο Ευρωπαϊκό Γκραν Πρι Χορωδιών στην Τολόσα της Ισπανίας.
Κέρδισε ένα ειδικό βραβείο στο διεθνή φωνητικό διαγωνισμό της πόλης Νινγκμπό της Κίνας, 2008.
Διετέλεσε νικητής στο Διεθνές Grand Prix Μαρία Κάλλας στην Αθήνα το 2009. Έχει εμφανιστεί σε διάφορες χώρες: Αυστρία, Ιταλία, Πολωνία, Ουγγαρία, Γερμανία, Ουκρανία, Καζακστάν, Μαλαισία, Σιγκαπούρη, Κίνα και Καναδάς.
Έχει εμφανιστεί σε χώρους όπως το Μέγαρο Μουσικής Αθηνών, το Διεθνές Σπίτι της Μουσικής, στη Μόσχα, το Εθνικό Μέγαρο Μουσικής »Μπέλα Μπάρτοκ«, Βουδαπέστη, το Ρουντολφινουμ της Πράγας. 
Το Ευρωπαϊκό βραβείο για τις καλλιτεχνικές και πολιτιστικές δραστηριότητες της Ευρωπαϊκής Ένωσης »Χρυσή Ευρώπη« (Golden Europea) δόθηκε στο Μπαντζάκ, 2014.
Α.Ο. Ολυμπιονίκης Αρχαίας Ολυμπίας

Ιστορική αναδρομή

Την αγωνιστική περίοδο 2010-11 ο σύλλογος κατέκτησε το Πρωτάθλημα της Α' Κατηγορίας Ανδρών της Ε.Σ.Κ.Α.Η., λαμβάνοντας το δικαίωμα συμμετοχής στις εθνικές κατηγορίες.
Την επόμενη χρονιά, 2011-12, οπότε και διαγωνίστηκε στο Πρωτάθλημα του 1ου Ομίλου Νότου της Γ' Εθνικής Κατηγορίας, η ομάδα της Ηλείας ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα, παραμένοντας στην κατηγορία.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, ο Α.Ο. Ολυμπιονίκης Αρχαίας Ολυμπίας έλαβε μέρος στο Πρωτάθλημα του 1ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.
Έδρα του συλλόγου είναι το Κλειστό Γυμναστήριο Αρχαίας Ολυμπίας. Πρόεδρος του Δ.Σ. είναι ο Αλέξανδρος Αμάραντος.
Εμμανουήλ του Βαντόμ

Βιογραφία

Ο Φίλιππος-Εμμανουήλ-Μαξιμιλιανός-Μαρία-Εύδης γεννήθηκε στο Ομπερμαί του Μεράν. Ήταν ο μόνος γιος του Φερδινάνδου δούκα του Αλανσόν και της Σοφίας-Καρλόττας των Βίττελσμπαχ, κόρης του Μαξιμιλιανού-Ιωσήφ δούκα στη Βαυαρία. Ο πατέρας του Φερδινάνδος ήταν εγγονός του Λουδοβίκου-Φιλίππου της Γαλλίας.
Αγιασμός

Ιεροτελεστία του Αγιασμού των υδάτων

Αγιασμός αποκαλείται η ιδιαίτερη, έκτακτη ακολουθία της Ορθόδοξης Εκκλησίας που υπενθυμίζει τη Βάπτιση του Χριστού στον Ιορδάνη ποταμό και κατά την οποία ο ιερέας καθαγιάζει το νερό με ευχές, επίκληση του Αγίου Πνεύματος και τριπλή εμβάπτιση του Τιμίου Σταυρού μέσα στο νερό.

Αγιασμός σπιτιών - επιχειρήσεων - σχολείων

Για την καλή τύχη του σπιτιού - επιχείρησης και την απομάκρυση κακών δαιμονίων, καλείται ιερωμένος για να τελέσει αγιασμό, ιδιαίτερα κατά τα εγκαίνια επιχείρησης και την αρχή νέας οικογένειας. 
Αντίστοιχα, στην αρχή της νέας σχολικής χρονιάς τελείται αγιασμός στα σχολεία στην Ελλάδα.

Ιστορία του αγιασμού

Δεν είναι γνωστό πότε και γιατί καθιερώθηκε ο αγιασμός των υδάτων αφού στην Καινή Διαθήκη δεν εμφανίζεται τέτοια διαδικασία με τη σημερινή έκταση και υπόσταση, θεωρείται ότι αυτό έγινε τα πρώτα χριστιανικά χρόνια και πάντως πριν από τον 4ο αιώνα μ.Χ. Ο Πατριάρχης Φώτιος Α΄ διαμόρφωσε οριστικά την ακολουθία του αγιασμού.
Καρδιοπνευμονική αναζωογόνηση

Με τον όρο καρδιοπνευμονική αναζωογόνηση, γνωστή και ως καρδιοαναπνευστική αναζωογόνηση ή εν συντομία ΚΑΡ.Π.Α., εννοούμε τη χορήγηση θωρακικών συμπιέσεων και αναπνοών διάσωσης σε ένα θύμα που έχει καταρρεύσει και δεν αναπνέει.

Ανάνηψη με δυο διασώστες 

Η διαδικασία ανάνηψης με δύο διασώστες είναι πολύ λιγότερο εξαντλητική και σίγουρα τα αποτελέσματα είναι καλύτερα γιατί υπάρχει συντονισμός. Στην περίπτωση αυτή μοιράζονται οι συμβαλλόμενοι κατά βούληση. Ο ένας διασώστης αναλαμβάνει τις συμπιέσεις ενώ ο άλλος την απελευθέρωση των αναπνευστικών οδών, την αναπνοή στόμα με στόμα καθώς και τον έλεγχο του σφυγμού. Οι διασώστες που αλλάζουν ρόλους μεταξύ τους θα πρέπει να διατηρούν έναν σταθερό ρυθμό στις κινήσεις τους.

Εκπαίδευση 

Προτείνεται να αποκτηθεί από όλους τους πολίτες η βασική γνώση πρώτων βοηθειών για την αποτελεσματική εφαρμογή ΚΑΡΠΑ. Η γνώση πρώτων βοηθειών είναι ένα απαραίτητο εφόδιο για κάθε άνθρωπο. Ο εγκέφαλος μπορεί να διατηρηθεί σε ζωή για μερικά λεπτά χωρίς οξυγόνο και με την έγκυρη επέμβαση να έρθει σε κανονική λειτουργία χωρίς να έχει υποστεί ζημιά. Κατά προσέγγιση τα 4 πρώτα λεπτά είναι τα πιο κρίσιμα.
Ούγος του Βερμαντουά (επίσκοπος)

Βιογραφία

Ήταν ο πέμπτος γιος του Ερβέρτου Β΄ κόμη του Βερμαντουά. Έγινε αρχιεπίσκοπος του Ρενς το 925 με την υποστήριξη του πατέρα του, αλλά όταν ο Ερβέρτος Β΄ ήρθε σε ρήξη με τον Ούγο των Ροβερτιδών δούκα των Φράγκων, ο τελευταίος εισέβαλε στο Ρενς, εκτόπισε τον Ούγο των Βαρμαντουά και τοποθέτησε στη θέση του νέο αρχιεπίσκοπο τον Άρταλντ. 
Ο Ούγος των Βερμαντουά είχε γίνει επίσκοπος στα 5 έτη του· πρέπει να ήταν ο νεαρότερος επίσκοπος. Επίτροπός του ήταν ο Άμπο επίσκοπος του Σουασόν, που εκτελούσε το ποιμαντικό έργο στην επισκοπή κατά την ανηλικότητα του Ούγου.
Το 940 άλλαξαν οι συμμαχίες και ο Ερβέρτος Β΄ κατέλαβε το Ρενς, έδιωξε τον Άρταλντ και τοποθέτησε πάλι τον γιο του εκεί. Ωστόσο το 946 πάλι ο Ούγος εκτοπίστηκε και επανήλθε ο Άρταλντ για 2η φορά.
Όταν απεβίωσε ο Άρταλντ το 946, έγινε προσπάθεια να αποκατασταθεί ο Ούγος, αλλά ο πάπας Ιωάννης ΙΒ΄ εναντιώθηκε και όρισε τον Οδέλρικο ως αρχιεπίσκοπο στη Ρενς, ενώ έβαλε στον Ούγο το επιτίμιο της ακοινωνησίας. Ο Ούγος απεβίωσε το 962 στο Μω.
Α2 Εθνική υδατοσφαίρισης ανδρών 1998−99

Το πρωτάθλημα Α2 κατηγορίας πόλο ανδρών της περιόδου 1998−99 διεξήχθη με τη συμμετοχή 12 ομάδων. Πρωταθλήτρια αναδείχθηκε η ομάδα του Άρη Θεσσαλονίκης που ανέβηκε στην Α1΄ μαζί με τον δευτεραθλητή Παλαιό Φάληρο. Η διοργάνωση του πρωταθλήματος είχε περιπέτειες καθώς διακόπηκε έξι αγωνιστικές πριν από τη λήξη λόγω οικονομικής αδυναμίας της ομοσπονδίας. Συνεχίστηκε έπειτα από πολύμηνη διακοπή και ολοκληρώθηκε τον Αύγουστο.
Φρειδερίκος Αλβέρτος του Άνχαλτ-Μπέρνμπουρκ

Βιογραφία

Ήταν ο μόνος γιος του Βίκτωρα-Φρειδερίκου πρίγκιπα του Άνχαλτ-Μπέρνμπουρκ και της Αλμπερτίνας των Χοεντσόλερν, κόρης του Αλβέρτου-Φρειδερίκου μαργράβου του Βρανδεμβούργου-Σβετ.
Το 1796 απεβίωσε στο Μπάλλενσταϊν του Άνχαλτ σε ηλικία 61 ετών και τον διαδέχεθηκε ο μόνος γιος του Αλέξιος-Φρειδερίκος-Χριστιανός.
Χώρες του Στέμματος του Αγίου Στεφάνου

Το επίσημο όνομα "Χώρες του Στέμματος του Αγίου Στεφάνου" (ουγγρικά: "a Szent Korona Országai"‎) όριζε τις Ουγγρικές επικράτειες της Αυστροουγγαρίας σε ολόκληρη τη διάρκεια ύπαρξης της Αυστροουγγαρίας (30 Μαρτίου 1867 - 16 Νοεμβρίου 1918). Μερικές φορές η ένωση είναι γνωστή ως "Archiregnum Hungaricum" ("Αρχιβασίλειο της Ουγγαρίας"). Αυτή η ονομασία προέρχεται από μεσαιωνική λατινική ορολογία. Σύμφωνα με το άρθρο 1 του Κροατοουγγρικού συμβιβασμού του 1868, ο επίσημος ορισμός της επικράτειας ήταν "Κρατική Ένωση του Βασιλείου της Ουγγαρίας και του Τριττού βασιλείου της Κροατίας, Σλαβονίας και Δαλματίας". Οι χώρες του στέμματος του Αγίου Στεφάνου διαιρέθηκαν μετά το τέλος του Α΄ Παγκοσμίου Πολέμου και την διάλυση της Αυστροουγγαρίας. Σήμερα τμήματα των εδαφών της μοναρχίας ανήκουν στις εξής χώρες: Ουγγαρία, Αυστρία, Σερβία, Ρουμανία, Σλοβακία, Κροατία, Πολωνία, Ουκρανία, Σλοβενία, Βοσνία-Ερζεγοβίνη.
Ο όρος είναι διακριτός από τις χώρες του Ουγγρικού Στέμματος, οι οποίες αποτελούσαν μέρος των Χωρών του Στέμματος του Αγίου Στεφάνου.

Υπερλειθανία

Η Υπερλειθανία (ουγγρικά: Lajtántúl‎, γερμανικά: Transleithanien‎, κροατικά: Translajtanija‎, πολωνικά: Zalitawia‎, τσεχικά: Zalitavsko, σλοβακικά: Zalitavsko‎) ήταν ανεπίσημος όρος για τις Χώρες του Στέμματος του Αγίου Στεφάνου.
Το όνομα Υπερλειθανία αναφέρεται στα εδάφη της Αυτοκρατορίας ανατολικά του ποταμού Λάιτα, από αυστριακή προοπτική.  Η Σισλεϊθανία αναφέρεται στις αψβουργικές χώρες της Διπλής (ή Διττής) Μοναρχίας που ανήκαν στην Αγία Ρωμαϊκή Αυτοκρατορία συν τις περιοχές της Γαλικίας και της Δαλματίας, οι οποίες βρίσκονται στο δυτικό (σε αυτή την άποψη) μέρος του ποταμού Λάιτα (ή Λέιθα). 
Η επικράτεια των χωρών καταλάμβανε περιοχές ξεκινώντας από την αδριατική ακτή της Κροατίας και έφτανε μέχρι τα Καρπάθια. Η πρωτεύουσα της Υπερλειθανίας ήταν η Βουδαπέστη.

Συστατικές περιοχές

Μετά τον Αυστροουγγρικό συμβιβασμό του 1867, το Βασίλειο της Ουγγαρίας συμπεριλάμβανε την κυρίως Ουγγαρία (το οποίο συμπεριλάμβανε περιοχές του πρώην Πριγκιπάτου της Τρανσυλβανίας, ουγγρικά: Erdélyi Fejedelemség, μεταγραφή: Ερντέλι Φεγιεντέλεμσεγκ). Επίσης, το βασίλειο συμπεριλάμβανε το Βοϊβοδάτο της Σερβίας και του Βανάτου-Τέμες, το αυτοδιοικούμενο βασίλειο της Κροατίας-Σλαβονίας και το ελεύθερο λιμάνι της Ριέκας (Φιούμε). Το στρατιωτικό σύνορο ήταν υπό ξεχωριστή διοίκηση το 1873-1882, όταν καταργήθηκε και τμήματα του ενσωματώθηκαν στην κυρίως Ουγγαρία και το Βασίλειο της Κροατίας-Σλαβονίας.

Ιστορία

Ο συμβιβασμός του 1867, ο οποίος καθιέρωσε την Αυστροουγγαρία ως μια ένωση των βασιλείων της Αυστρίας και Ουγγαρίας, έδωσε μεγάλη αυτονομία στην Ουγγαρία, την μεγαλύτερη από τότε που έλαβε η χώρα η μάχη του Μοχάτς το 1526. Ωστόσο η νέα κυβέρνηση αντιμετώπισε σοβαρά οικονομικά προβλήματα και τον αυξανόμενο αλυτρωτισμό των εθνικών μειονοτήτων. Ο πρώτος παγκόσμιος πόλεμος έφερε το τέλος της Αυστροουγγαρίας, ενώ ύστερα κυβέρνησαν διάφορες κυβερνήσεις συμπεριλαμβανομένου ενός κομμουνιστικού καθεστώτος που κατέλαβε τη Βούδα και τη Πέστη, μεταξύ άλλων περιοχών. Σημειώνεται ότι οι πόλεις Βούδα και Πέστη συγχωνεύθηκαν στη Βουδαπέστη το 1872.
Nullum crimen nulla poena sine lege

Ιστορική καταγωγή

Αν και ως γενική και αφηρημένη έννοια διαφαίνεται στις αρχαίες νομοθεσίες Ασσυρίων, Βαβυλωνίων, Αιγυπτίων, Ελλήνων,  πρώτη εγγραφή αυτής της αρχής θεωρείται αυτή στη Magna Charta Libertatum του Βασιλέως Ιωάννη της Αγγλίας το 1215, όχι όμως με την απόλυτη σημασία που έχει ο όρος σήμερα.
 
Με την σημερινή περίπου έννοια συμπεριελήφθη στα Συντάγματα των Ηνωμένων Πολιτειών, από το 1776 και μεταγενέστερα. Στη συνέχεια το υιοθέτησε η Γαλλική Επανάσταση όπου και φέρεται στο άρθρο 8 της "Declaration des droits de l' homme et du citoyen".
 
Εξελικτική συνέπεια αυτών ήταν o τελικός γραπτός προσδιορισμός ως αρχή δικαίου στο βαυαρικό νόμο του 1813.

Παραβιάσεις

Δυστυχώς πολλές φορές έχει παρατηρηθεί η Αρχή αυτή να παραβιάζεται επανειλημμένα, προκειμένου να εξυπηρετηθούν κάποιες σκοπιμότητες ακόμα και πολιτικές ώστε αφ' ενός μεν να καταρρακώνεται η έννοια της απόδοσης δικαιοσύνης από τους ίδιους τους δικαστές που ενεργούν τοιουτοτρόπως αποβάλλοντας έτσι την έννοια του «λειτουργού», αφετέρου η ίδια η δικαιοσύνη να χάνει την κατά το σύνταγμα κατοχυρωμένη και επικαλούμενη ανεξαρτησία της.
 
Τέτοιες περιπτώσεις είναι βέβαια συνήθεις σε ολοκληρωτικά και δικτατορικά καθεστώτα, αλλά και σε κατ΄ ευφημισμό Δημοκρατίες που εφαρμόζουν κρατική τρομοκρατία.
Γρηγόρης Βάρφης

Βιογραφικά στοιχεία

Γεννήθηκε το 1927 στην Αθήνα και σπούδασε νομικά και οικονομικά στα Πανεπιστήμια Αθηνών και Παρισίων. Ακολούθησε τον Ανδρέα Παπανδρέου και δραστηριοποιήθηκε πολιτικά στις τάξεις του ΠΑΣΟΚ, κυρίως σε θέματα ευρωπαϊκής και εξωτερικής πολιτικής. Διετέλεσε εξωκοινοβουλευτικός υφυπουργός Συντονισμού (21 Οκτωβρίου 1981 - 2 Ιανουαρίου 1982), εξωκοινοβουλευτικός υφυπουργός Εξωτερικών (2 Ιανουαρίου 1982 - 17 Ιανουαρίου 1984), ευρωβουλευτής του ΠΑΣΟΚ (1984 - 1985) και επίτροπος Περιφερειακής Πολιτικής της τότε ΕΟΚ (σήμερα Ευρωπαϊκή Ένωση) από το 1985 μέχρι το 1989.
Πέθανε στις 10 Σεπτεμβρίου 2017, σε ηλικία 90 ετών.
Φράιζινγκ

Ιστορικά Στοιχεία

Αν και αρχαιολογικά ευρήματα υποδεικνύουν ότι η περιοχή κατοικήθηκε από την Εποχή του Χαλκού, δεν υπάρχει απόδειξη ότι η περιοχή κατοικήθηκε συνεχόμενα, μέχρι την Freisinga του 8ου Αιώνα. Ο Άγιος Κορβίνιος (Saint Corbinian) εγκαταστάθηκε σε ιερή περιοχή το 724. Ήταν ο προάγγελος της Επισκοπής του Μονάχου που ιδρύθηκε μετά τον θάνατο του από τον Άγιο Βονιφάκιο. Σύμφωνα με τη Vita του από τον Επίσκοπο Αρμπέο (Arbeo) του Φράιζινγκ, ο Άγιος Κορβίνιος απαίτησε από μία αρκούδα, καθώς σκότωσε το άλογο του, να μεταφέρει στην πλάτη της το σακίδιο του πέρα από τις Άλπεις. Η σελωμένη αρκούδα είναι σύμβολο της πόλης και εμφανίζεται στον θυρεό της πόλης, παρ' όλο που η έδρα της Επισκοπής μεταφέρθηκε στο Μόναχο το 1821. Το Φράιζινγκ παραμένει η έδρα της Επισκοπής ακόμη και σήμερα.
Από το 764-783 ο Επίσκοπος Αρμπέο ίδρυσε Βιβλιοθήκη και αντιγραφείο χειρογράφων στο Αββαείο. Ο οικισμός άρχισε να αποτελεί θρησκευτικό κέντρο.
Το 996 το Φράιζινγκ παρέλαβε δικαιώματα πόλης από τον Αυτοκράτορα Όθωνα Γ΄. Όμως, μετά την ίδρυση του Μονάχου, 40 χλμ προς το Νότο, από το 1150 το Φράιζινγκ άρχισε να χάνει την οικονομική του σημασία. Το 1159 ολοκληρώθηκε η κατασκευή του Ρωμανικού Καθεδρικού. Στο εσωτερικό του Καθεδρικού δεσπόζει κολώνα σκαλισμένη με φιγούρες ζώων.
Με τον εκλαϊκισμό της Ρωμαιοκαθολικής Εκκλησίας το 1803, η Επισκοπή έχασε τις περισσότερες εξουσίες της στην πόλη.
Κωνσταντίνος Σακελλαρόπουλος

Βιογραφικά στοιχεία

Γεννήθηκε στην Άρτα το 1789 και καταγόταν από παλιά οικογένεια ηπειρώτικης καταγωγής. Φοίτησε στην Κέρκυρα και την Ευρώπη, όπου ασχολήθηκε με την αρχαιολογία. Υπήρξε καθηγητής αρχαιολογίας στην Ιόνιο Ακαδημία καθώς και διευθυντής του Λυκείου Κεφαλονιάς & Κέρκυρας. Είχε γράψει διάφορα έργα μεταξύ άλλων Τις η ωφέλεια της αρχαιολογίας εν γένει (1848), Εγχειρίδιον ελληνικής Παλαιογραφίας (1837) κ.α.
Απεβίωσε στην Κέρκυρα το 1856. Ήταν παντρεμένος και παιδιά του ήταν οι Σπυρίδων Σακελλαρόπουλος και Μιχαήλ Σακελλαρόπουλος. Εγγονός του ήταν ο διπλωμάτης Κωνσταντίνος Μ. Σακελλαρόπουλος.
Casinò Lugano

Ιστορία

Σχεδιασμένο από τον Ιταλό αρχιτέκτονα Achille Sfondrini το 1804, το Teatro Kursaal ήταν η πρώτη αίθουσα παιχνιδιών με ένα καφέ που άνοιξε στο Λουγκάνο. Τα παιχνίδια μπιρίμπα, Basset και ζάρια παίζονται στην εγκατάσταση κατά τη διάρκεια της φθινοπωρινής έκθεσης. Με την ίδρυση της Εταιρείας Θεάτρου του Λουγκάνο το 1885, η οποία απαρτίζεται από 177 μετόχους, πραγματοποιήθηκαν συζητήσεις για την τροποποίηση του κτιρίου για τον σκοπό των θεατρικών και μουσικών παραστάσεων, χορού και άλλων παραστάσεων. Τα σχέδια έγιναν για να φιλοξενήσουν ένα καφέ και εστιατόριο δίπλα στο κύριο θέατρο.
Το 1912, το θέατρο απέκτησε άδεια για παιχνίδι. Η κοινωνία μετονομάστηκε σε Società del Teatro e Casinò Kursaal di Lugano το 1922. Το Kursaal συνέχισε να αυξάνει τα έσοδά του μετά τη Μεγάλη Ύφεση.
Το 1946, η Kursaal έσπασε τα δικά της οικονομικά αρχεία, συγκεντρώνοντας 641.777 ελβετικά φράγκα (ισοδύναμα 521.899,91 ευρώ, 707.469,04 ή 441.643,70 δολαρίων από τον Οκτώβριο του 2013) μετά από τη διοργάνωση οπερών, θεαμάτων, συναυλιών και ταινιών.
Στις 24 Μαΐου 1956, το Kursaal ήταν ο χώρος φιλοξενίας του πρώτου διαγωνισμού τραγουδιού της Eurovision.
Τα στοιχήματα παιχνιδιού για το παιχνίδι αυξήθηκαν, από 2 ελβετικά φράγκα σε 5 ελβετικά φράγκα, μετά από ψηφοφορία των μετόχων το 1959.
Η πόλη του Λουγκάνο έγινε ο κύριος μέτοχος το 1970 μετά την αγορά 184 μετοχών. Μετά από τις διατάξεις της Ελβετικής Ομοσπονδιακής Επιτροπής Τραπεζικών Εργασιών, οι μηχανές φρούτων και οι μπουλές εισήχθησαν στο Kursaal.
Οι θεμελιώδεις αρχές τροποποιήθηκαν το 1993 για να επιτρέψουν τη διεξαγωγή σημαντικών αγώνων στις εγκαταστάσεις. Αυτή η άδεια αναβαθμίστηκε αργότερα για να επιτρέψει στην εταιρεία να λειτουργήσει ως καζίνο. Το Casinò Lugano άνοιξε και πάλι στις 29 Νοεμβρίου 2002.
Εκδύσια

Τα Εκδύσια ήταν αρχαία λατρευτική ιερή τελετή και εορτασμοί που λάμβαναν χώρα στη Φαιστό της Κρήτης.
Οι συγκεκριμένοι εορτασμοί πραγματοποιούνταν προς τιμήν της Λητούς Φυτίας, μητέρας του Απόλλωνα και της Αρτέμιδος. Σύμφωνα με τον μύθο, μας παραδίδεται η ιστορία της Γαλάτειας, κόρης του Ευρίτιου και συζύγου του Λάμπρου. Επειδή ο σύζυγός της, της είχε διαμηνύσει πως σε περίπτωση που θα γεννούσε κόρη τότε θα την σκότωνε, εκείνη όταν τελικά απέκτησε κόρη, αναγκάστηκε θέλοντας να την σώσει, να αποκρύψει από το σύζυγό της το φύλο του παιδιού τους και να το αναθρέψει σαν γιο, δίνοντάς του το όνομα Λεύκιππος. 
Όταν η νεαρή κοπέλα μεγάλωσε και ήταν πια αδύνατον να παραμείνει κρυφό το φύλο της, η Γαλάτεια απελπισμένη κατέφυγε ικέτιδα στον ιερό ναό της Λητούς, παρακαλώντας τη θεά να μεταμορφώσει την κόρη της σε γιο, προκειμένου να μην σκοτωθεί. Η θεά εισάκουσε τις παρακλήσεις της με αποτέλεσμα η νεαρή κοπέλα να αποβάλλει – απεκδυθεί  τον παρθενικό της πέπλο και με την θεία παρέμβαση της Λητούς να μεταμορφωθεί σε άντρα. Από αυτό το θρυλούμενο περιστατικό, η εορτή ονομάστηκε «Εκδύσια».
1898 Κόγουελ

Φυσικά χαρακτηριστικά

Τα φυσικά χαρακτηριστικά του Κόγουελ είναι άγνωστα.
Μπουκόβιτσα Βέλικα (Ντέρβεντα)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Στάθης

Στάθης ονομάζεται κωμωδία του Κρητικού Αναγεννησιακού θεάτρου άγνωστου θεατρικού συγγραφέα.

Υπόθεση

Το έργο περιγράφει τη σχέση ανάμεσα σε δύο ερωτευμένα ζευγάρια: ο μαθητής Χρύσιππος αγαπάει την Λαμπρούσα και ο φίλος του Πάμφιλος τη Φαίδρα. Η Φαίδρα όμως τον συγχέει με τον Χρύσιππο. Ο πατέρας της, ο Στάθης, που είναι ένας φιλάργυρος, επιθυμεί να την παντρέψει με έναν πλούσιο τον Ντοτόρε. Στη συνέχεια έρχεται ο Γαβρήλης, θετός πατέρας του Χρύσιππου και φίλος του Στάθη και ξεκαθαρίζει την παρεξήγηση, δηλαδή πως ο θετός γιος του είναι παιδί του Στάθη. Ο πραγματικός Πάμφιλος παντρεύεται τώρα τη Φαίδρα και ο αδελφός της Χρύσιππος τη Λαμπρούσα, κόρη του Ντοτόρε.

Χρόνος συγγραφής-δημιουργός

Μελετητές την αποδίδουν στον Γεώργιο Χορτάτση και τοποθετούν τη συγγραφή της μετά το 1604
Mercedes-Benz W164

Συγγενικά μοντέλα

Σε αντίθεση με το αμάξωμα τύπου σκάλας (κοινώς «χτιστό») της προκατόχου W163, η W164 βασιζόταν σε αυτοφερόμενο πλαίσιο (ενιαίο δομικό σύνολο) και μοιραζόταν το σασί και τα τεχνολογικά στοιχεία με το ακόμα μεγαλύτερο SUV Mercedes GL-Class X164. Μάλιστα η GL-Class X164 βασιζόταν σε μια μακρύτερη εκδοχή της πλατφόρμας W164 και είχε 7-θέσιο σαλόνι, ενώ η M-Class W164 είχε 5-θέσιο σαλόνι. Επίσης, η M-Class W164 είχε στενή συγγένεια και με το πολυμορφικό R-Class.
Ο αεροδυναμικός συντελεστής Cd της W164 ήταν 0,34 - νούμερο κορυφαίο για SUV την τότε εποχή, αλλά ακόμα και σήμερα, καθώς και μια τεράστια βελτίωση από το 0,39 της W163.

Παραγωγή

Ενώ η M-Class W163 κατασκευαζόταν σχεδόν αποκλειστικά στην Αλαμπάμα των ΗΠΑ και ειδικότερα τα έτη 1999 ως 2002 κάποια αντίτυπα επίσης και στο Γκρατς της Αυστρίας για την Ευρώπη, οι μεταγενέστερες W163 και όλες οι W164 παρήχθησαν αποκλειστικά στην Αλαμπάμα για όλες τις αγορές διεθνώς.
Λεπτογέννεση

Η λεπρογένεση είναι επιστημονική θεωρία της φυσικής που εξηγεί την προέλευση της ασυμμετρίας των βαρυονίων η οποία διαδραματήστηκε στην εποχή του πρώιμου σύμπαντος. Δημοσιεύθηκε το 1986 από τους ιάπωνες φυσικούς M. Fukugita και Τ. Yanagida. 
Πρόκειται για ειδικό μοντέλο της βαρυογέννεσης, δίχως άμεση δημιουργία ασυμμετρίας μεταξύ βαρυόνιων και αντιβαρυονίων. Αντ 'αυτού, η ασυμμετρία δημιουργείται αρχικά μεταξύ λεπτονίων και των αντιλεπτονίων. Για την επίτευξη της, γίνεται χρήση δεξιόχειρων νετρίνων πολύ μεγάλης μάζας που σχηματίζουν πολυπλεκτικά υπό την ομάδα βαθμονόμησης της αλληλεπίδρασης ηλεκτροπαραγωγής (ενώ αντίθετα, τα κανονικά νετρίνα είναι αριστερόχειρα και έχουν πολύ μικρότερη μάζα). Η αποσύνθεση των νετρίων αυτών παράγει λεπτόνια και μποζόνια Higgs κατά παράβαση της συμμετρίας CP, συνεπώς παράγονται διαφορετικό πλήθος λεπτόνιων και αντιλεπτόνιων.
Ρανούλφ Α΄ της Ακουιτανίας

Βιογραφικά στοιχεία

Τίποτα δεν είναι γνωστό σχετικά με την ζωή του, εκτός του ότι πέθανε από τα τραύματα του στην μάχη του Μπρισάρτ στη Νεούστρια κατά των Βίκινγκ το 866. Θεωρείται ο 32ος προπάτορας της σημερινής βασίλισσας Ελισάβετ Β΄ της Αγγλίας. Τον διαδέχθηκε ο γιος του, Ρανούλφ Β΄.
Πρωτάθλημα ποδοσφαίρου Σενεγάλης

Ιστορία

Το πρωτάθλημα δημιουργήθηκε το 1966 από την Ομοσπονδία Ποδοσφαίρου Σενεγάλης. Το πρωτάθλημα της Ντιβιζιόν 1 έγινε επαγγελματικό το 2009 και μετονομάστηκε σε Λιγκ 1.
Ροδολίβος

Αρχαιότητα

Στο λόφο του «Αγίου Αθανασίου», που υψώνεται πλάι στα τελευταία σπίτια του Ροδολίβους, μαρτυρείται η ύπαρξη αρχαίου πολίσματος, με εντυπωσιακή διάρκεια ζωής από τη θρακομακεδονική εποχή ως τα νεότερα χρόνια. Σε μικρή επίσης απόσταση ΝΑ της κωμόπολης, στη θέση «Κουριά», εντοπίστηκε η θέση ενός άλλου αρχαίου πολίσματος. Από τις δυο αυτές θέσεις προέρχονται τέσσερες επιγραφές των αυτοκρατορικών χρόνων (2ου-3ου μ.Χ. αιώνα). Από άποψη αρχαίας τοπογραφίας, να σημειωθεί ότι τα πολίσματα βρίσκονταν στο έδαφος της αρχαίας φυλετικής περιοχής της Ηδωνίδας, πάνω στην Εγνατία οδό και από το 42 π.Χ. υπάγονταν διοικητικά στη γειτονική ρωμαϊκή αποικία των Φιλίππων, της οποίας τα όρια του territorium (επικράτειας) έφταναν δυτικά μέχρι εδώ.